Diari Oficial de la Generalitat Valenciana


Sumari del DOGV 8197, del 23-12-2017 (2017/11333)

RESOLUCIÓ de 21 de novembre de 2017, de la Conselleria d'Educació, Investigació, Cultura i Esport, per la qual s'autoritza el centre docent britànic a Espanya de nova creació denominat King's Infant School, The British School of Elche, a Elx.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8197

Data del DOGV
:   23-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/11810


Data del document
:   21-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 21 de novembre de 2017, de la Conselleria d'Educació, Investigació, Cultura i Esport, per la qual s'autoritza el centre docent britànic a Espanya de nova creació denominat King's Infant School, The British School of Elche, a Elx. [2017/11451]  
L'expedient ha sigut iniciat pel representant de l'entitat British School of Alicante, SA, en sol·licitud d'autorització per a l'obertura i el funcionament d'un centre docent britànic de nova creació, per a alumnat espanyol i estranger, denominat King's Infant School, The British School of Elche.  
Consta en l'expedient el corresponent certificat expedit per la representació diplomàtica britànica acreditada a Espanya, British Council, amb validesa fins a finals de juny 2018, on es constata el compliment dels requisits del país d'origen per a l'autorització temporal, per a impartir des del curs de Pre-Nursery (de 18 mesos) a Year 2 (de 6 a 7 anys d'edat) del Currículum Nacional d'Anglaterra i País de Gal·les, amb capacitat per a 60 escolars.  
L'expedient ha sigut tramitat per la Direcció Territorial d'Educació i consta dels informes favorables de la Unitat Tècnica i de la Inspecció Educativa, pel que fa al compliment, respectivament, del que disposen els articles 5, 6, 11 i 12, del Reial decret 806/1993, de 28 de maig.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, per a la millora de la qualitat educativa; el Reial decret 806/1993, de 28 de maig, sobre règim de centres estrangers a Espanya, modificat pel Reial decret 131/2010, de 12 de febrer; i la resta de legislació que resulta d'aplicació.  
  
Vista la proposta del director general de Centres i Personal Docent de data 25 d'octubre de 2017, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i el funcionament del centre docent estranger, en els termes i condicions que a continuació s'especifiquen.  
Codi: 39905918  
Denominació genèrica del centre: centre privat estranger  
Denominació específica del centre: King's Infant School, The British School of Elche.  
Titular: British School of Alicante, SA.  
Domicili: c/ Antonio Valero Argullo, núm. 7.  
Localitat: Elx (03367)  
Província: Alacant  
Ensenyaments que s'autoritzen i capacitat:  
Autorització per a impartir des del curs de Pre-Nursery (de 18 mesos d'edat) a Year 2 (de 6 a7 anys d'edat), amb capacitat per a un màxim de 216 llocs escolars, per a impartir els currículums nacionals d'Anglaterra i País de Gal·les.  
Alumnat autoritzat: espanyol i estranger.  
  
Segon  
El centre haurà d'impartir, en els cursos equivalents als ensenyaments obligatoris del sistema educatiu espanyol, el currículum de llengua i cultura espanyola, així com de la llengua pròpia de la Comunitat Valenciana, establit per l'Administració educativa, d'acord amb el que disposen l'article 11 i la disposició transitòria segona del Reial decret 806/1993.  
  
Tercer  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present resolució tindrà efectes des del dia que es publique en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Generalitat Valenciana.  
  
València, 21 de novembre de 2017. El conseller d'Educació, Investigació, Cultura i Esport: Vicent Marzà Ibáñez.